
ŠILUTĖS RAJONO SAVIVALDYBĖS ADMINISTRACIJOS
PLANAVIMO IR PLĖTROS SKYRIUS


AIŠKINAMASIS RAŠTAS
[bookmark: _Hlk156834870]DĖL TARYBOS SPRENDIMO „DĖL PRITARIMO ĮGYVENDINTI PROJEKTĄ „RUSNĖS KULTŪROS CENTRO ERDVIŲ PRITAIKYMAS ĮVAIRIŲ GRUPIŲ POREIKIAMS“ PROJEKTO


2024 m.  gegužės 13  d.
Šilutė

	1. Parengto projekto tikslai ir uždaviniai.

	           Savivaldybės tarybai pritarus dalyvauti projekte „Rusnės kultūros centro erdvių pritaikymas įvairių grupių poreikiams“ (toliau – Projektas) Šilutės rajono savivaldybės administracija teiktų Projekto įgyvendinimo planą VšĮ Centrinei projektų valdymo agentūrai (toliau – CPVA) pagal kvietimą Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ poveiklės Nr. 8.2 „Kultūros infrastruktūros objektų pritaikymas įvairių grupių poreikiams“.
            Projekto pareiškėjas – Šilutės rajono savivaldybės administracija.
            Projekto partneris –  Šilutės kultūros ir pramogų centras.
            Projekto investicijos numatomos į Šilutės kultūros ir pramogų centro teritorinį padalinį seniūnijoje – Rusnės skyrių, Neringos g. 2, Rusnė LT-99348, Šilutės r. sav.
            Partnerystės sutartis tarp pareiškėjo ir projekto partnerio turi būti sudaryta iki PĮP pateikimo CPVA.
            Projekto tikslas – Rusnės kultūros centro atnaujinimas siekiant gerinti kultūros infrastruktūrą taip, kad būtų sudarytos sąlygos plėsti teikiamas kultūros paslaugas ir įtraukti naujas kultūros paslaugas, didinti jų kokybę, įvairovę, pagal galimybes skatinti interaktyvumą ir prieinamumą, tenkinant šiuolaikinės visuomenės poreikius ir stiprinant socialiai pažeidžiamų visuomenės grupių įsitraukimą į dalyvavimą kultūroje, aktualizuojant ir įveiklinant kultūros infrastruktūros objektą, sukuriant papildomus lankytojų srautus.
Projekto tikslo įgyvendinimo bus siekiama vykdant žemiau nurodytus Projekto uždavinius:
            1) atlikti rekonstrukcijos techninio projekto III etapą Rusnės skyriuje (Neringos g. 2, Rusnė), siekiant sutvarkyti šį kultūros infrastruktūros objektą ir pritaikyti jį įvairių grupių poreikiams. 
            2) Įsigyti ir įdiegti kultūros infrastruktūros  objekto įveiklinimui reikalingą įrangą ir baldus.


	2. Kaip šiuo metu yra sureguliuoti projekte aptarti klausimai.

	
Paskelbtas kvietimas parengtas pagal 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ poveiklės Nr. 8.2 „Kultūros infrastruktūros objektų pritaikymas įvairių grupių poreikiams“ projektų finansavimo sąlygų aprašą (toliau – Aprašas).
Projekto įgyvendinimo plano pateikimo terminas: 2024 m. gegužės 31 d.  
Pagal Aprašą remiamos šios veiklos:
- Objekto ar jo dalies, kuriame (kurioje) bus įgyvendinamas projektas ir po jo įgyvendinimo bus teikiama kultūros paslauga, statybos, tvarkomieji statybos (rekonstravimo, kapitalinio remonto, paprastojo remonto), tvarkybos darbai, kaip tai numatyta Paveldo tvarkybos reglamente PTR 3.08.01:2013 „Tvarkybos darbų rūšys“, patvirtintame Lietuvos Respublikos kultūros ministro 2013 m. rugsėjo 25 d. įsakymu Nr. ĮV-663 „Dėl paveldo tvarkybos reglamento PTR 3.08.01:2013 „Tvarkybos darbų rūšys“ patvirtinimo“;
- Objekto ar jo dalies, kuriame (kurioje) bus įgyvendinamas projektas ir po jo įgyvendinimo bus teikiama kultūros paslauga, įveiklinimui reikalingos naujos įrangos, naujų baldų įsigijimas, įdiegimas.
Vadovaujantis Šilutės rajono savivaldybės tarybos 2023 m. lapkričio 30 d. nutarimu                Nr. T1-159 „Dėl sutikimo reorganizuoti biudžetines įstaigas – Senųjų kaimo tradicijų kultūros centrą, Salos etnokultūros ir informacijos centrą, Žemaičių krašto etnokultūros centrą“ ir Salos etnokultūros ir informacijos centro parengtu Salos etnokultūros ir informacijos centro reorganizavimo sąlygų aprašu, patvirtintu 2023 m.  gruodžio 13 d., Salos etnokultūros ir informacijos centras  reorganizuojamas jungimo būdu, jį prijungiant prie Šilutės kultūros ir pramogų centro, kuris perims reorganizuojamos biudžetinės įstaigos teises ir pareigas ir po reorganizavimo tęs veiklą (nuo 2024 m. gegužės 1 d.).
           Rusnės kultūros centro rekonstrukcijos darbams statybos leidimas išduotas 2008 m., A laida  parengta 2013 m., kurio metu techninis projektas išskaidytas į 3 etapus. 1 ir 2 etapai užbaigti, tikslinga įgyvendinti 3 etapo darbus. 
[bookmark: _GoBack]           Šiuo metu rengiamas Rusnės kultūros namų (unik. NR. 8890-0001-6016) Neringos g. 2, Rusnės mst., Šilutės r. sav., rekonstravimo projekto laidos B parengimas.


	3. Kokių pozityvių rezultatų laukiama.

	Būtų atnaujinta Rusnės kultūros centro infrastruktūra, sudarytos sąlygos plėsti teikiamas kultūros paslaugas.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Priėmus siūlomą Savivaldybės tarybos sprendimą neigiamos pasekmės nenumatomos.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	------------

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas nereikalingas.


	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	        Planuojama bendra projekto vertė – 874 650,24 Eur,  iš jų 559 776,15 Eur ES lėšos (64 proc.) ir 314 874,09 SB lėšos (36 proc.)
        Projektų atrankos būdas – konkursas.

	8. Projekto autorius ar autorių grupė.

	Planavimo ir plėtros skyriaus  vyriausioji specialistė Judita Jakienė

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Kultūros infrastruktūros objektas, projektas, įvairių grupių poreikiai.

	10. Kiti, autorių nuomone, reikalingi pagrindimai ir paaiškinimai.

	-------------




Planavimo ir plėtros skyriaus vyriausioji specialistė	                                                    Judita Jakienė           		 



